21/03/2011 | Administración LocalMunicipal
Paderne
Finalización de expediente de investigación de bens

ANUNCIO O Pleno ordinario da Corporación de data un de marzo de dous mil once adoptou, entre outros, o seguinte acordo: “2.–EXPEDIENTE DE INVESTIGACIÓN DE OFICIO DE FONTES MUNICIPAIS. Visto o expediente de investigación de oficio de fontes municipais tramitado ao abeiro do disposto nos artigos 44 e seguintes do Regulamento de bens das entidades locais, Resultando que, por resolución da Alcaldía de data de 25 de febreiro de 2011, polo cal se acorda: “Resolver o expediente de investigación de oficio das fontes que se relacionan como propiedade e titularidade do Concello do Paderne, e acordar a súa remisión plenaria para a toma de razón do presente expediente e o seu acceso ao inventario de bens municipal coas características e valoracións dictaminadas polo arquitecto técnico D. Antonio López Panete, a saber: – Lavadoiro de Sas, parroquia de Vilouzás, sito no polígono 12 da parcela 41, e referencia catastral 001200NH69F0001IE. Este lavadoiro atópase nun plano mais baixo que a estrada asfaltada a que da fronte, e no mesmo plano que un camiño que leva as fincas veciñais e que se atopa sen asfaltar. A edificación conta con estructura de formigón e cuberta a catro augas construídas con un forxado tamén de formigón. Conta con unhas medidas exteriores de 7,80 metros de longo e un ancho de 3,76 metros, sendo a altura a parte mais baixa do forxado de cuberta de 2,27 metros e a altura o cumio de 2,78 metros. A auga da que se abastece este lavadoiro procede dun regato que pasa paralelo o lavadoiro e conta con un desvío cara o recipiente que posteriormente sae de novo, por un entalle feito no muro de peche do lavadoiro, o mesmo regato. Que tendo en conta a descrición e as medidas do lavadoiro, estimase un prezo aproximado de 3.000,00 euros. – Fonte de Sas, parroquia de Vilouzás, sita no polígono 10 da parcela 252, e referencia catastral 15065a010002520000JO. A fonte atópase nun plano mais baixo que a estrada a que da fronte, e está revestida con morteiro de cemento, conta con un único caño polo que sae a auga e cae directamente no chan nun rebaixe feito no solo de formigón, escorrendo posteriormente a auga por un cano perimetral o recinto da fonte. A Fonte ten un alto total de 1,71 metros e un ancho de 2,50 metros, contando con un muro de 50 cm. de espesura. O recinto da fonte conta con un ancho de 2,50 metros e un longo de 2,24 metros, para acceder a este recinto e necesario baixar cinco escalóns, que salvan unha altura de 1,23 metros. Que tendo en conta a descrición e as medidas da fonte existente na parcela, estimase un prezo aproximado de 2.000,00 euros. – Fonte do Tercio, parroquia de Vilouzás, sita pegada ó camiño público n.º 170. Na parroquia de Vilouzás existe unha fonte próxima ás vivendas deste núcleo, a cal non conta con referencia catastral. Esta fonte atópase pegada a un camiño público sen que exista distancia entre a propia fonte e o pavimento da vía pública. Trátase dun muro o cal se atopa recuberto con morteiro de cemento do cal sae un caño de auga que verte nunha pía de granito que está nun plano mais baixo que a vía pública. Este muro conta con unha lonxitude de 1,86 metros e unha espesura de 43 cm. Por vir a vía pública en pendente, nunha parte conta con unha altura de 90 cm. e no outro estremo conta con unha altura de 1,65 metros. Esta fonte conta ademais con un pequeno espacio de forma irregular dunha lonxitude aproximada de 4,00 metros e un ancho aproximado de 2,10 metros no que se atopan dous lavadoiros prefabricados, este espacio está delimitado por un peche de bloque en dous dos seus laterais. Que tendo en conta a descrición e as medidas da fonte, así como o mobiliario existente, estimase un prezo aproximado de 1.200,00 euros. – Fonte de Insua, parroquia de Viñas, sita no polígono 4 da parcela 461, e referencia catastral 15065A004004610000JE. A fonte atópase revestida con morteiro de cemento e conta con un ancho de un metro e un fondo de 53 cm., con un caño que verte sobre unha pía revestida de formigón. O lavadoiro conta con un longo de 4,75 metros e un ancho de 2,86 metros, está realizado todo en formigón, e conta con unha cuberta con unha lixeira inclinación que verte no seu centro cara o interior do lavadoiro recollendo a auga da cuberta. Que tendo en conta a edificación e a fonte existente na parcela estimase un prezo aproximado de 1.800,00 euros. – Fonte Maceira, parroquia de Vilouzás, sita no polígono 12 da parcela 47, e referencia catastral 15065A012002540000JA. Na parroquia de Vilouzás existe un área na que se atopa un punto de auga situado próximo ás vivendas deste núcleo, este espacio non se atopa delimitado catastralmente. Que o espacio que ocupa este predio é de 83,00 metros cadrados aproximadamente, e conta con unha forma totalmente irregular, dentro da cal se atopa unha pequena superficie pavimentada con loseta hidráulica e o resto da superficie conta con terra e herba. Tamén existe nesta finca un lavadoiro prefabricado e unha barbacoa feita de material cerámico. Que tendo en conta a descrición e as medidas da fonte e o mobiliario existente na finca, estimase un prezo aproximado de 600,00 euros”. Acórdase por unanimidade: 1.–Ratificar a resolución da Alcaldía do 25 de febreiro de 2011 na súa integridade.2.–Proceder a Incorporar os bens descritos no inventario municipal de bens do Concello de Paderne.3.–Notificar aos que se houberan personado no procedemento o presente acordo como a resolución do expediente e publicar o presente acordo no Boletín Oficial da Provincia da Coruña.”. Paderne, a 7 de marzo de 2011. O ALCALDE PRESIDENTE Asdo. César Longo Queijo